जयपुर। हाई सिक्योरिटी जोन होने के बावजूद राजस्थान के सचिवालय के चोर रास्ते ही उसकी सुरक्षा में सेंध के लिए काफी हैं। सचिवालय में मुख्यमंत्री कार्यालय से 100 कदम की दूरी पर ही हुई चोरी सचिवालय की सुरक्षा पर सवाल खड़े कर रही है। इस चोरी से सिक्योरिटी इंचार्ज से लेकर मुख्यमंत्री कार्यालय तक हड़कंप मचा हुआ है।
राज्य के सचिवालय में वैसे तो हाई सिक्योरिटी जोन होने के कारण गृह विभाग से लेकर प्राइवेट सिक्योरिटी की पूरी नजर रहती है, लेकिन विभागीय और सचिवालय स्तर के अफसरों की अनदेखी के कारण ही सिक्योरिटी पर ऐसे सवाल खड़े हुए हैं।
वे कौनसे चोर रास्ते, जिनसे प्रवेश कर जाते हैं बिना एंट्री पास के लाेग...
असल में सचिवालय के एंट्री गेट के अलावा भी 6 गेट हैं। सभी गेटों पर सरकार के और सचिवालय स्तर के गार्ड हर समय तैनात रहते हैं। यहां सचिवालय से सटा एक सरस पार्लर है। यह चोर गेट यहीं बना है। सरस पार्लर का मुख्य गेट सचिवालय परिसर के बाहर ही मुख्य सड़क पर है, लेकिन एक गेट सचिवालय परिसर में भी खुलता है। इसी गेट से लोगों की आवाजाही लगी रहती है। हालांकि यहां दो से तीन गार्ड-पुलिसकर्मी तैनात रहते हैं, लेकिन वे आमतौर पर अपनी सीटों पर बैठे रहते हैं। बताया जाता है कि यह गेट सचिवालय के कर्मचारियों के लिए ही बनाया गया है, ताकि वे लंच के समय में सरस पार्लर में आ-जा सकें। ऐसे में जो भी यहां से आता-जाता है, गार्ड उनकी ओर ध्यान नहीं देते।
चोरी के बावजूद सतर्कता नहीं
सचिवालय में चोरी के बावजूद भी इस गेट पर मंगलवार को लापरवाही लंच आवर्स में दिखाई देती रही। यहां गेट खुला था, लोग आ-जा रहे थे, लेकिन एक बार भी गार्ड या यहां तैनात महिला पुलिसकर्मी ने एक का भी न तो एंट्री पास देखा और न ही पूछताछ की। वे आते-जाते रहे बिंदास रूप में।
सभी फोटो : dainikbhaskar.com
अगली स्लाइड में जानिए कैसे रिसेप्शन से आसानी से भीतर आ सकता है कोई शख्स
hin_Deva hin_Deva hin_Deva hin_Deva hin_Deva hin_Deva hin_Deva hin_Deva